Årsberetning 2026
Perioden 13.09.2025 til 12.09.2026

Vi ønsker alle nye hjertelig velkommen!  
Det er nå 150 medlemmer i Hytteforeningen. 
Styret har hatt flere gode møter og dialoger gjennom året, hvorav ett fysisk, og resten digitalt og pr telefon/mail.  

Styrets sammensetning:                                                                          Styret har bestått av:                                                  Periode:                                                                          Leder:                Øyvind Lohne jr.                                2025 - 2027                                                                                         Sekretær:          Christine Pehrson                              2024 - 2026                                                                       Kasserer:           Ole Christian Corneliussen               2024 - 2026                                                   Styremedlem:    Carl-Petter Carlsen                           2025 - 2027                                                              Varamedlem:     Marianne Langseth                           2025 - 2027
Revisorer:          Mette Ryen Hoel  og Finn Hoel         2023 - 2026                                                                                                                                                                                                                                                                                                                           

Skisesongen                                                                                             Det har vært en god skisesong, med mye snø og fine snøforhold. Skiløypene ned til Fjellsbygda har blitt kjørt opp regelmessig. Styret oppfatter en bedring i løypekvaliten, til tross for kort sesong i år.   
En løypemaskin er plassert på vinterparkeringsplassen i Nordfjellstølen.  Den starter med å kjøre opp løypene i Fjellsbygda.  Grunneier Ødegård skal bygge en garasje til den på vinterparkeringsplassen. Prisen blir på kr 100.000,-  til 150.000,- og skal fordeles på de fire hytteforeningene Fjellsbygda, Søndre Fjellsbygda, Tonsåsen og Nordfjellstølen.  Løypelaget har kjøpt inn en ny scooter, slik at de nå har 2 stk. Skal brukes ved vanskelige snøforhold.
Aurdal/Kruk Løypelag ønsker å bygge opp kapital for å kunne kjøpe «ny» brukt maskin + kunne drive skjøtsel om sommeren.  De skal nå også rydde og male opp kvist med egen maskin.  Fra sesongen 2026 – 2027 går kontingenten til Aurdal/Kruk løypelag opp til kr 1700,-.

På oppdrag av Hytteforeningen har Kjetil Fjeld ryddet røtter og stein i løypetraséen i Fjellsbygda. 

Det er viktig å overholde kjøretidene som gjelder i helgene vinterstid og i påsken.
Det er mange som går i skiløypene. Man oppfordres til ikke å gjøre dette, da det kan skape farlige situasjoner i skiløypa, samt at vi har gode turmuligheter også vinterstid, utenom skiløypene.
Det var 2 hyggelige påskearrangementer ved setra; aking og skirenn.  Begge med mange deltagere.  Styret takker for fin avvikling av arrangementene!  
Samarbeid med Søndre Fjellsbygda                                                      Ved gapahuken er det satt opp en sendeplate-bane med 3 mål.  Det er Bård Krogshus, leder av Søndre Fjellsbygda Hytteforening som er primus motor for denne. Han skal nå lage flere mål, og sette opp en turorienteringsløype.  Grunneier har godkjent dette så lenge man holder seg under tregrensen og ikke alt for nærme hyttene. Fjellsbygda Hytteforening er med og støtter økonomisk. Vi bygger nå også en mindre platting foran gapahuken, i samrabeid med Søndre. 
Status Nordfjellstølen                                                                                            Konflikten om vinterbrøyting av veien i Nordfjellstølen er kommet til en løsning.  Det private planforslaget som grunneier Ødegård laget våren 2024 er behandlet i Etnedal kommunestyre to ganger, og ble  enstemmig vedtatt.  Vedtaket kan ikke overprøves.  Vedtaket innebærer at Nordfjellstølveien nord for vinterparkeringsplassen skal være skiløyper om vinteren. Dette sikrer gode skiløyper i området. 
Prosjekt geiter                                                                                                    På årsmøtet i 2025 kom det opp forslag om å utplassere 4 stk boergeiter i området. Styret har behandlet forslaget, og besluttet å ha dette som et prøveprosjekt denne høsten for å holde skiløypetraséene åpne. 10.august ble det utplassert 10 stk boergeiter som skal gå i området Liafjellsvegen – Hestehagaberget fram til 10. september. Geitene går med en klave som fungerer som et elektrisk gjerde. Det er viktig at båndtvangen for hunder overholdes. 
Økonomi                                                                                             Utgiftene til brøyting av veiene i Fjellsbygda er høye, og de kommer nok til å forbli høye også i framtiden. For å få ned kostnadene er det gjort endringer i appen slik at vi nå må melde ankomst minst 2 dager i forveien. 
Årskontingent:                                                                                             Det nye faktureringsprogrammet som er innført fungerer godt og sparer styret for mye tid.  Bare kidnr. skal brukes ved betaling av årskontingent.  
Valg:                                                                                                                   På valg i år er kasserer Ole Christian Corneliussen, sekretær Christine Pehrson og revisorer Mette Ryen Hoel og Finn Hoel.  


August 2026                                                                                                  Styret
